Γκούνορ

Η **Γκούνορ ή Γκουνόρα**, αγγλ.: Gunnor[a] (  – ) ήταν δούκισσα της Νορμανδίας μέσω γάμου με τον Ριχάρδο Α΄ δούκα της Νορμανδίας,  έχοντας προηγουμένως υπάρξει ερωμένη του για πολύ καιρό. Λειτουργούσε ως επίτροπος της Νορμανδίας κατά την απουσία τού συζύγου της, καθώς και ως σύμβουλος αυτού και αργότερα τού διαδόχου του, τού γιου τους Ριχάρδου Β΄.

## Βιογραφία
Τα ονόματα των γονέων της Γκούνορ είναι άγνωστα, αλλά ο Ρομπέρ ντε Τορινί έγραψε ότι ο πατέρας της ήταν δασοφύλακας από το Πεΐ ντε Κω (Pays de Caux) και σύμφωνα με τον Ντούντο του Σαιν-Κεντέν (Quentin) ήταν ευγενούς δανικής καταγωγής. Η Γκούνορ πιθανότατα γεννήθηκε π. το 950.  Η οικογένειά της είχε επιρροή στη δυτική Νορμανδία, και η ίδια η Γκούνορ λέγεται ότι ήταν πολύ πλούσια. Ο γάμος της με τον Ριχάρδο Α΄ είχε μεγάλη πολιτική σημασία, τόσο για τον σύζυγό της, όσο και για τους απογόνους της.  Ο αδελφός της, Χέρφαστ ντε Κρεπόν, ήταν γενάρχης μίας μεγάλης νορμανδικής οικογένειας.  Οι αδελφές και οι ανιψιές της παντρεύτηκαν μερικούς από τους σημαντικότερους ευγενείς της Νορμανδίας. 

Ο Ρομπέρ ντε Τορινί αφηγείται μία ιστορία, για το πώς ο Ριχάρδος Β΄ γνώρισε τον Γκούνορ.  Αυτή ζούσε με την αδελφή της Σεϊνφρένδα, σύζυγο ενός εντόπιου δασοφύλακα, όταν ο Ριχάρδος Β΄, κυνηγώντας κοντά, άκουσε για την ομορφιά τής γυναίκας τού δασοφύλακα. Λέγεται ότι διέταξε τη Σεϊνφρέδα να έρθει στο κρεβάτι του, αλλά αυτή έστειλε την ανύπαντρη αδελφή της, Γκούνορ. Λέγεται ότι ο Ριχάρδος χάρηκε, που με αυτό το τέχνασμα είχε σωθεί από τη μοιχεία, και μαζί με τη Γκούνορ απέκτησε τρεις γιους και τρεις κόρες. Σε αντίθεση με άλλους γαιοκτήμονες ηγεμόνες, οι Νορμανδοί αναγνώριζαν τον γάμο με συμβίωση (με το έθιμο των Δανών, *more danico)*. Αλλά όταν ο Ριχάρδος Β΄ εμποδίστηκε να ορίσει τον γιο τους Ροβέρτο Β΄ (ως νόθο) αρχιεπίσκοπο του Ρουέν, οι δυο τους παντρεύτηκαν, «σύμφωνα με το χριστιανικό έθιμο», καθιστώντας τα παιδιά τους νόμιμα στα μάτια της Εκκλησίας. 

Η Γκούνορ βεβαίωσε δουκικά καταστατικά μέχρι και τη δεκαετία του 1020, ήταν γλωσσομαθής και λέγεται ότι είχε εξαιρετική μνήμη.  Ήταν μία από τις σημαντικότερες πηγές πληροφοριών για την ιστορία των Νορμανδών, για τον Ντούντο του Σαιν-Κεντέν.  Ως χήρα του Ριχάρδου Β΄ αναφέρεται ότι συνόδευε τούς γιους της σε πολλές περιπτώσεις.  Το ότι ο σύζυγός της εξαρτιόταν από αυτήν, φαίνεται στα διατάγματα του ζευγαριού, όπου είναι επίτροπος της Νορμανδίας, μεσολαβήτρια και κριτής, και στον τυπικό ρόλο μίας μεσαιωνικής ευγενούς μητέρας, διαιτητή μεταξύ τού συζύγου της και τού μεγαλύτερου γιου τους Ριχάρδου Β'. 

Η Γκούνορ ήταν ιδρύτρια και υποστηρικτής του καθεδρικού Ναού της Κουτάνς και έθεσε τον πρώτο λίθο του.  Σε ένα από τα δικά της καταστατικά μετά το τέλος τού Ριχάρδου, έδωσε δύο κληροδοτήματα στο αβαείο του Moν Σαιν-Μισέλ, συγκεκριμένα την Britavilla και τη Domjean, που τής είχαν δοθεί από τον σύζυγό της ως προίκα, τα οποία έδωσε για την ψυχή τού συζύγου της και την  τής δικής της ψυχής και των γιων της «κόμη Ριχάρδου, αρχιεπισκόπου Ροβέρτου και άλλων...»  Επικύρωσε επίσης ένα καταστατικό, , στο ίδιο αβαείο από τον γιο της, Ριχάρδο Β΄, που εμφανίζεται ως *Gonnor matris comitis* (Γκούνορ μητέρα του κόμη).  Η Γκούνορ, τόσο ως σύζυγος όσο και ως κόμισσα, μπόρεσε να χρησιμοποιήσει την επιρροή της για να δει τους συγγενείς της να ευνοούνται, και αρκετές από τις πιο εξέχουσες αγγλο-νορμανδικές οικογένειες και στις δύο πλευρές της Μάγχης κατάγονται από αυτήν, τις αδελφές και τις ανιψιές της: για παράδειγμα η ανιψιά της Ζοσελέν είχε εγγονό τον Ρογήρο Β΄ του Μονγκομερύ, 1ο κόμη του Σρούσμπερι.  Η Γκούνορ απεβίωσε 

## Οικογένεια
Ο Ριχάρδος Β΄ δούκας της Νορμανδίας και η Γκούνορ ήταν γονείς αρκετών παιδιών, που ανήκαν στον Οίκο της Νορμανδίας:
* Ριχάρδος Β΄ «ο Καλός», δούκας της Νορμανδίας 
* Ροβέρτος, αρχιεπίσκοπος του Ρουέν, κόμης του Εβρέ, απεβ. το 1037 
* Mωζέρ κόμης του Κορμπέιγ 
* Ρομπέρ Ντανύς, απεβ. μεταξύ 985 και 989 
* ένας άλλος γιος 
* Έμμα, το 1052 παντρεύτηκε πρώτα τον Έθελρεντ βασιλιά της Αγγλίας και μετά τον Κνούτο τον Μέγα βασιλιά της Αγγλίας . 
* Αουίς, σύζυγος του Γοδεφρείδου Α΄ δούκα της Βρετάνης 
* Μωντ, σύζυγος του Όντο Β΄ κόμη του Μπλουά, της Καμπανίας και του Σαρτρ 

## Αναφορές

Κατηγορία:Οίκος της Νορμανδίας